jkorsvik/nowiki_second_scrape_merged huggingface dataset:
Curt og Roland

Curt og Roland eller Curt & Roland var en svensk, kristen sangduo. Den besto av Curt Petersén (1947–2009) og Roland Lundgren (født 1945) fra Falköping. De spilte begge gitar og sang, og ble kalt «Guds glade countryduo». Med sine elektriske gitarer var de et kontroversielt innslag i kristent musikkliv både i Norge og Sverige tidlig på 1960-tallet. De kom begge fra Maran Ata, og hadde Aage Samuelsen som sitt forbilde. De utga sin første innspilling i Oslo i 1965.
De spilte inn en rekke plater sammen, den siste i 2000. Da hadde Curt fått vite at han led av tungekreft, og han måtte slutte å reise og synge. Roland reiser fremdeles og har møter både i Norge og Sverige.


== Nashville Country Gospel ==
På duoens samleboks med 3 CD-er omtaler de sin egen musikk som Nashville Country Gospel. 


== Diskografi (utvalg) ==


=== LP, MC, og CD ===
1970 – Verkligt Liv (LP) MRM MRLP110
1971 – 68 – 71 (LP) ECR ECLP115
1972 – Gammalt som nytt (LP) ECR ECLP129
1972 – People get ready (LP) ECR ECLP121
1974 – I Nahsville. (LP) Pilot produktion AB PMK 4020
1975 – Curt & Roland (LP) Pilot produktion AB PLP2026
1975 – Annorlunda nu (LP) Pilot produktion AB  PLP2026
1975 – Allting annorlunda (Annorlunda nu 2) (LP) Pilot produktion AB PLP2026
1976 – Tryggare kan ingen vara  Pilot produktion AB PMK 3018
1977 – Tilbaka i Nahsville Pilot produktion AB PMK 4016
1978 og 1998 – Tidsmaskinen Curol music CUROLA
1979/1980 – Glädje och lovsång. Sjunger sånger av Aage Samuelsen. Curol music CUROLA 791
1978 – Jag har hört om en stad (LP) MOONDISC BLP3315
1979 – Country Hits (LP) Pilot produktion AB  PLP2066
1980 – Sånger för hela familjen (LP) Curol music CUROLA CUROL792
1982 – Hjärtats sång (LP) Curol music CUROLA CUROLP793
1982 – Nya äventyr i Tidsmaskinen (LP) Curol music CUROLA CUROLP794
1983 – Country & Gospel på väg (LP) SOUND OF MUSIC 4800901
1983 – Curt & Roland (LP) Curol music CUROLA CUROLP795
1983 – Du Är Brödet Curol music CUROLA CUROLP 795
1986 – Till himelen jag går Curol music CUROLA 796
1990 – Framåt Curol music CUROLA CD-797
1995 – 26 Samlade Favoriter Curol music CUROLA
2000 – Solregn Curol music CUROLA CUROLCD 801
2003 – Nashville Country Gospel, 3CD-boks, Curol music CUROLA 802


=== EP, singler ===
1965 – «Blott en dag ett ögonblick i sänder» / «Jag har hört om en stad ovan molnen» (singel) MRM, Harmoni HS-203
1965 – «Men om du kom just nu» / «När skuggan svunnit» / «Han är min» / «Nu har jag glädje» (EP) MRM EP 481
1967 – «Barnabön» / «Vitare än snö» / «Jesus remember me» / «Du fallna stjärna» (EP) MRK MREP – 44


== Eksterne lenker ==
(en) Curt og Roland på Discogs 
(en) Curt og Roland på MusicBrainz 
(en) Curt og Roland på Songkick 
www.curolmusic.se/ Curt og Roland
Fylkesvei 4492

Fylkesvei 4492 går mellom Skeiane i Sentrum og Vatnekrossen på Øvre Hana i Sandnes. Veiens lengde er 2,7 km.Frem til 2019 hadde veien betegnelsen fylkesvei 332.


== Kommuner og knutepunkter ==

 Sandnes


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4492
(no) Statens vegvesen – trafikkmeldinger
Fylkesvei 4490

Fylkesvei 4490 (Hoveveien) går mellom Sentrum og Ganddal i Sandnes. Veiens lengde er 3,2 km.Frem til 2019 hadde veien betegnelsen fylkesvei 330.


== Kommuner og knutepunkter ==

 Sandnes


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4490
(no) Statens vegvesen – trafikkmeldinger
Fylkesvei 4488

Fylkesvei 4488 går mellom Austrått Vest og Iglemyr i Sandnes. Veiens lengde er 1,9 km og den går gjennom (vestre delen av) Austråttveien og (midtre delen av) Kyrkjevegen (der den krysser Fv516 f.d. Rv13).Frem til 2019 hadde veien betegnelsen fylkesvei 323.


== Kommuner og knutepunkter ==

 Sandnes


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4488
(no) Statens vegvesen – trafikkmeldinger
Fylkesvei 4532

Fylkesvei 4532 går mellom Langdalen og Forussletta i Sandnes. Veiens lengde er 2 km.
Frem til 2019 hadde veien betegnelsen fylkesvei 349.


== Kommuner og knutepunkter ==

 SandnesLøwenstrasse 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4532
(no) Statens vegvesen – trafikkmeldinger
Fylkesvei 4536

Fylkesvei 4536 går mellom Forus i Stavanger og Somaneset i Sandnes. Veiens lengde er 2,8 km.Frem til 2019 hadde veien betegnelsen fylkesvei 314.


== Kommuner og knutepunkter ==

 Stavanger

 Sandnes


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4536
(no) Statens vegvesen – trafikkmeldinger
Jonge Socialisten

Jonge Socialisten in de PvdA (Unge Sosialister i PvdA) er en nederlandsk partipolitisk ungdomsorganisasjon tilknyttet Partij van de Arbeid.  Jonge Socialisten er en sosialdemokratisk ungdomsorganisasjon, i likhet med sin norske søsterorganisasjon Arbeidernes ungdomsfylking.
JS er internasjonalt medlem av IUSY og YES. 


== Styreformenn ==
2019- : Luna Koops
2018-2019: Twan Wilmes
2016-2018: Lieke Kuiper
2014-2016: Bart van Bruggen
2012-2014: Toon Geenen
2011-2012: Rick Jonker
2010-2011: Jelle Menges
2009-2010: Mohammed Mohandis
2008-2009: Sven Stevenson
2007-2008: Michiel Emmelkamp
2006-2007: Peter Scheffer
2005-2006: Ruben Zandvliet
2004-2005: Remy Wilshaus
2003-2004: Loes Ypma
2002-2003: Servaz van Berkum
2001-2002: Jasper Fastl
2000-2001: Sander Zboray
1999-2000: Eddy Bekkers
1997-1999: Omar Ramadan
1996-1997: Fanny Bod
1994-1996: Tjeerd van Dekken
1992-1994: Sharon Dijksma
1990-1992: Mark de Koning
1988-1990: Marcel Hoogland
1986-1988: Erwino Ouwerkerk
1983-1986: Michiel Zonneveld
1982-1983: Margo Vliegenthart
1979-1982: Rob van Gijzel
1977-1979: Felix Rottenberg


== Eksterne lenker ==
(nl) Offisielt nettsted 
(en) Jonge Socialisten – kategori av bilder, video eller lyd på Commons
Járnsíða

Járnsíða var den første lovboken på Island etter at de ble underlagt Norge, og ble utarbeidet og innført av Magnus Lagabøte. Den lovkyndige islendingen Sturla Tordsson, mest kjent for å ha skrevet Håkon Håkonssons saga og Magnus Lagabøtes saga, bidro trolig også sterkt til utformingen av Járnsíða. Lovboken ble innført i 1271 og erstattet Grágás, men ble forkastet allerede i 1281, da den i sin tur ble erstattet av Jónsbók. Jónsbók var deretter gyldig i hele 500 år med unntak av enkelte tillempinger.


== Referanser ==
Dødningeur

Dødningeur er et vanlig brukt navn på noen biller i familien tyvbiller og borebiller (Anobiidae) som borer i hustømmer og møbler. Mer spesifikt blir dødningeur brukt som navn på arten Xestobium rufovillosum, men det kan også brukes om andre tyvbiller og borebiller. Navnet har de fått fordi billene, som lever i ganger inne i veden, kommuniserer ved å smelle hodet og forbrystet mot veggene i gangene, noe som gir et hørbart klikk. Ifølge gammel overtro skulle denne klikkingen varsle nært forestående død i huset. Forklaringen på dette er trolig enkel: klikkene er ganske lydsvake og kan bare høres om det er svært stille ellers i huset. I hus der noen ligger alvorlig syke er det gjerne stille, og derfor kunne man høre billenes tikking.
Tikkingen tyder på alvorlige billeangrep og dette bør undersøkes umiddelbart om man hører den. I alvorlige tilfeller kan disse billenes ganger fullstendig ødelegge treverket. Angrep av borebiller i hus er mye sjeldnere i dag enn for noen tiår siden, men det kan fortsett forekomme. Andre norske navn er veggesmeder, mit og tremark.
Slovensk tolar

Slovensk tolar (valutakode: SIT) var myntenheten i Slovenia fra 1991 til den 31. desember 2006. 1 tolar var inndelt i 100 stotinov. Navnet tolar er avledet av det tyske navnet thaler (norsk: daler) og er også beslektet med navnet dollar.
Slovenia innførte euro som myntenhet den 1. januar 2007. Den 15. januar 2007 ble slovensk tolar ugyldig som betalingsmiddel.


== Eksterne lenker ==
Katalog og galleri over slovenske sedler
Stian Rustad

Stian Rustad (født 12. juni 1973) er en norsk gründer og bedriftsleder. Han er leder for selskapet 24SevenOffice.
Rustad er utdannet ingeniør og økonom med spesialisering innen jus (1992 til 1995). Han startet det nå børsnoterte selskapet 24SevenOffice i 1996 og er i dag selskapets administrerende direktør.

24SevenOffice var blant verdens første selskaper som utviklet integrerte bank-, regnskaps- og revisjonsløsninger integrert i én webapplikasjon. 24SevenOffice utviklet også en av verdens første AJAX-baserte webapplikasjoner. 
Rustad er hovedaksjonær med 75% av aksjene i 24SevenOffice gjennom sitt investeringsselskap ICT Group AS.
Rustad tok også initiativ til å starte IKT Grenland som er en interesseorganisasjon for IT- bedrifter i Grenland med over 40 medlemsbedrifter. Han var  styreformann her de to første årene, og nettverket har hatt nært samarbeid med Innovasjon Norges ARENA-program.


== Referanser ==


== Eksterne lenker ==
Dagbladet – «Flyttet jobben til stranda», 17. juli 20005, besøkt 2. februar 2010.
Dagens Næringsliv (Dagens IT) – «Tredoblet omsetningen» Arkivert 21. mai 2010 hos Wayback Machine., 17. oktober 2008, besøkt 2. februar 2010.
Innovasjon Norge – «24SevenOffice og Stian Rustad har satt inn høygiret»!, 18. mai 2009, besøkt 2. februar 2010.
Biketrial

Trial, trialsykling eller biketrial er en sykkelsport som stammer fra motorsykkeltrial. I en konkurranse gjelder det å sykle gjennom løyper (seksjoner) med hindringer, som består av f.eks. pallestabler, steiner, trær, kabeltromler og alle mulige andre hindringer, uten å være nær bakken med noe annet enn dekkene. I Norge arrangeres det en offisiell Norgescup, og i 2011 var første året konkurranser ble registrert i NCFs terminlister.
Trialsykling kan utføres i bybildet, (streetsykling, urban), der hindrene kan være alle mulige kanter, benker, fortau og gjerder. 


== Miljøet i Norge ==
I Norge er miljøet lite og spredt, ingen eksakte tall på aktive utøvere. Det høyeste tallet deltagere på en konkurranse nasjonalt, var 26 under Norgescupen i Oslo i 2012. Det finnes noen klubber som er mer eller mindre aktive. Kun Eirik Ulltang konkurrerer i verdenstoppen.


== Miljøet internasjonalt ==
Trialsykling er en stor idrett i land som Spania, Frankrike, Belgia, Storbritannia, Tyskland, Japan m.m. Nivået regnes som høyest i Europa, og i f.eks. USA miljøet relativt lite.. Per i dag domineres konkurransene av franskmenn i 26", der ni av de 20 høyest rangerte i verden er fra Frankrike og spanjoler i 20", der de tre høyest rangerte i verden er fra Spania. Streetsykling/urban domineres av briter..


== Hvordan oppstod trialsykling? ==
En spansk motorsportutøver ved navn Pedro Pi, var en av eierne av Montesa, et motortrialmerke. Da sønnen hans, Ot Pi, var ung og for liten til å begynne med motortrial, laget han den første prototypen til en biketrialsykkel, en forenklet motortrialsykkel uten motor. Dette ble populært og noen år senere ble Monty opprettet.


== Kjente trialryttere ==
Gilles Coustellier, Frankrike
Abel Mustieles, Spania
Giacomo Coustellier, Frankrike
Vincent Hermance, Frankrike
Kenny Belaey, Belgia
Benito Ros, Spania
Dani Comas, Spania
Danny Macaskill, Storbritannia
Ryan Leech, Storbritannia


== Norske eliteryttere ==
Eirik Ulltang
Thomas Remvik Aasen
Joachim Skjævestad
Erik Solbakken
Knut Fosse
Mads Lexander
Håkon Sveistrup


== Referanser ==


== Eksterne lenker ==
Norges offisielle portal for biketrial
Cecilie Færden Schanke

Cecilie Færden Schanke (født 14. oktober 1944 på Hønefoss, død 13. juni 1975) var en norsk journalist og forfatter.
Schanke var journalist i Aftenposten og Dagbladet og medarbeider i kvinnetidsskriftet Sirene. Hun fikk sitt gjennombrudd som dramatiker da hun i 1974 vant Den norske hørespillprisen med «En høyst vanlig mann». Hennes to andre hørespill «Ikke tull'a» og «Trodde du hadde glemt meg» ble sendt i NRK Radioteatret etter hennes død.
I 1976 ga Cappelen Forlag ut minneboken Trodde du hadde glemt meg med hennes tre hørespill, et utvalg av artikler og noveller, samt et påbegynt skuespill for scenen.  
Cecilie Færden Schanke var datter av lyrikeren Gerd S. Færden (1913–1989). 


== Bibliografi ==
1974 – En høyst vanlig mann. Hørespill sendt i NRK Radioteatret 21. november 1974
1975 – Ikke tull'a. Hørespill sendt i NRK Radioteatret 26. juni 1975
1976 – Trodde du hadde glemt meg. Samling på Cappelens Forlag. ISBN 82-02-03466-3
1977 – Tenk Pus, det går mennesker forbi. Hørespill sendt i NRK Radioteatret 3. april 1977


== Kilder ==
Nettsiden Skankebibliografi, redigert av Bjørn Olav Skancke


== Eksterne lenker ==
Digitaliserte bøker av Schanke hos Nasjonalbiblioteket
Bore- og hettebiller

Bore- og hettebiller (Bostrichoidea) er en gruppe (overfamilie) av biller. Den omfatter de artsrike familiene hettebiller (Bostrichidae) og tyvbiller og borebiller (Anobiidae), i tillegg de små og lite kjente familiene Jacobsoniidae, Nosodendridae og Endecatomidae. Ingen av de sistnevnte finnes i Norge. De er små til middelsstore (0,6 – 20 mm) biller, gjerne matte og brunlige. På arter som borer i ved er brystskjoldet gjerne hetteformet, ellers varierer denne gruppen mye i utseende. Et flertall av artene lever i død ved. De kan klare å utvikle seg i hard og tørr ved og kan derfor gjøre betydelig skade på bygninger og møbler. Andre arter er knyttet til lagrede, tørre varer såsom korn, tobakk og nøtter. For mange arter er biologien lite eller ikke kjent. Denne gruppen er mest artsrik i varme områder, men noen arter kan finnes innendørs over det meste av verden.


== Eksterne lenker ==
(en) Bore- og hettebiller i Encyclopedia of Life 
(en) Bore- og hettebiller i Global Biodiversity Information Facility 
(no) Bore- og hettebiller hos Artsdatabanken 
(sv) Bore- og hettebiller hos Dyntaxa 
(en) Bore- og hettebiller hos Fauna Europaea 
(en) Bore- og hettebiller hos Fossilworks 
(en) Bore- og hettebiller hos ITIS 
(en) Bore- og hettebiller hos NCBI 
(en) Kategori:Bostrichoidea – bilder, video eller lyd på Wikimedia Commons 
Bostrichoidea – detaljert informasjon på Wikispecies
Pride of Mind

Pride of Mind var et japansk band som bestod av Masaki Haruna (vokal; senere kjent som Klaha), Atsushi Fukuyama (gitar/keyboard) og Masanori Ito (keyboard). Bandet var aktivt fra 1992 til 1996.


== Diskografi ==
Musikk

Flowers of Night (oktober 1993)
demokassett 1 (1994)
Image Sonic (29. august 1994)
salgsfremmende demokassett
demokassett 2 (1994/1995)
Systems of Romance (1. november 1995)Video

Pride of Mind Live Video (1994/1995)
Pride of Mind Live Video

Det ble bare sluppet 100 eksemplarer av den japanske gruppa Pride of Minds live video.


== Sangliste ==
Intro: Edvard Grieg – I Dovregubbens Hall
Salome
Unknown Title
MC
Tale of one night
The sky was blue
Dance with moon
Red
Angels of night
Outro: The Buggles – I Am A Camera
Tostrup (slekt fra Lister)

For slekten fra Nord-Norge, se Tostrup (slekt fra Nord-Norge)Tostrup er en norsk slekt fra Lister som trolig har navn etter Taastrup sogn på Sjælland. 
Slekten kom til Norge med sorenskriver Knut Hanssøn Tostrup (f. 1651), og hans bror Niels Hansen Tostrup (død 1730) som var fogd på Lista. Hele denne slekten stammer fra fogden. 
I denne slekten har det i Norge vært embetsmenn, militære, håndverkere, bønder og utøvere av andre yrker. Særlig kjent var trelastfirmaet Tostrup & Mathiesen og det nå opphørte gullsmed- og juvelerfirmaet J. Tostrup som holdt til i Tostrupgården i Oslo.


== Kjente medlemmer ==
Hans Tostrup (1799–1856), amtmann i Nordre Bergenhus, senere i Kristians amt, stortingsrepresentant
Christopher Henrik Holfeldt Tostrup (1804–81), trelasthandler (som etablerte firmaet Tostrup & Mathiesen sammen med Mogens Mathiesen), godseier
Jacob Ulrich Holfeldt Tostrup (1806–90), gullsmed og kongelig hoff- og ordensjuvelér
Gullsmed Oluf Tostrup, Oslo
Camilla Tostrup (1949–2013) skuespiller og dramatiker
Anna Tostrup Worsley (født 1974) bloggerEtterkommere fra slekten med andre slektsnavn er det bl.a. i slektene Berggrav, Bjørn-Hansen, Blanck, Borgestad, Borgfjord, Cappelen, Glynn, Hegge, Knudsen, Krefting, Levin, Norby, Paus, Prytz, Qvenild, Sejersted Bødtker, Skråmestø, Stavseth, Thorkildsen.

		
		
		
		
		


== Litteratur ==
S. H. Finne-Grønn (1897). Familien Tostrup fra Lister (med 6 autotypier) samt FogedTostrups beskrivelse af Lister og Mandals amt af 1743. Christiania: [s.n.] 
Tostrup i Store norske leksikon
Mark Tobey

Mark Tobey (født 11. desember 1890 i Centerville i Wisconsin i USA, død 24. april 1976 i Basel i Sveits) var en amerikansk abstrakt maler. Han studerte kunst ved Art Institute of Chicago før han flyttet til New York i 1911. I 1922 flyttet Tobey til Seattle der han underviste ved Cornish College of Allied Arts. Tobey holdt sin første separatutstilling i Seattle Art Museum i 1935.
Sammen med Bill Cumming, Guy Anderson, Kenneth Callahan og Morris Graves var han en grunnlegger av det som er blitt kjent som Northwest School innen amerikansk malerkunst.Tobeys arbeider er utstilt i de fleste store kunstmuseer i USA og mange steder i andre land. Hans arbeider er inspirert av et personlig trossystem som kan bære preg av Tobeys tilknytning til bahaitroen. At han hele sitt liv var dypt fascinert av Orientens religioner, reflekteres også i hans arbeider. Han reiste i 1934 til Kina og Japan og ble der mer fortrolig med Østens kalligrafi. Denne inkorporerte han på sin måte i sine arbeider ved å skape det som er blitt kalt White Writing, hvit skriving.


== Referanser ==
Systems of Romance

Systems of Romance er den japanske gruppa Pride of Minds eneste fullstendige album, og ble utgitt den 1. november 1995.


== Sporliste ==
«Love Light (I Feel Your Breath)»
«Material World»
«Walking in My Life»
«Bright Moments»
«Flowers»
«The Sky Was Blue (My Supreme Love)»
«Red»
«Out of the Air»
«Salome (機械仕掛のロマンス)»
«The Flower Bloom in Future»
Anstein Gjengedal

Anstein Birger Gjengedal (født 26. november 1944 i Lom) er en norsk jurist og tidligere skøyteløper. Han var i perioden 2000–2012 politimester i Oslo politidistrikt.


== Juridisk karriere ==
Gjengedal er cand.jur. fra 1970. Han var politifullmektig ved Follo politikammer 1971-1972, ved Oslo politikammer 1972–1975 og statsadvokat ved Eidsivating statsadvokatembete 1977–1983 med særlig ansvar for økonomiske straffesaker. Han var førstestatsadvokat samme sted 1983–1989. Fra 1989 arbeidet han i Økokrim som nestleder og var enhetens leder fra 1996 til 2000 da han ble utnevnt til politimester i Oslo. I tiden 2003 til 2017 var han leder for påtalenemnda for dopingssaker i Antidoping Norge. Fra 2012 til pensjonsalderen arbeidet han ved riksadvokatembetet.


== Skøytekarriere ==
Som skøyteløper representerte Gjengedal først Lom Idrettslag frem til og med sesongen 1960/61, og Lillehammer Skøiteklubb i sesongene (1961/62–1963/64) og Oslo Idrettslag fra 1964/65-sesongen. Han tok sølv i Allround-NM for juniorer i 1963 på Otta den gangen foran Roar Grønvold, H&BSK.


=== Personlige rekorder ===


== Familie ==
Anstein Gjengedal er ett år yngre bror av Arvid Gjengedal (1943–2021), tidligere skoleleder ved Høgskolen i Telemark og politiker for Høyre.


== Referanser ==


== Eksterne lenker ==
Anstein Gjengedal hos NSD Norsk senter for forskningsdataSkøyteløper(en) Anstein Gjengedal – Speedskatingbase.eu 
(en) Anstein Gjengedal – SpeedSkatingNews.info
Getúlio Vargas

Navnet eller begrepet Getúlio Vargas har flere betydninger:

Getúlio Dornelles Vargas.
Getúlio Vargas (Rio Grande do Sul) – den brasilianske kommunen i Rio Grande do Sul.
Getulio Vargas (Uruguay) – den uruguayanske byen i Cerro Largo.
Tlingit

Tlingit (eller thlinget, tlinkit) er et nordamerikansk indianerfolk som taler et na-dené-språk. Det tradisjonelle bosetningsområde for tlingitene (nå ca. 10 000) strekker seg fra kystområdene i det sørøstlige Alaska (USA) og inn i Canadas Britisk Colombia-provins og Yukon-territorium.
Tlingitene førte en utrettelig kamp mot de russiske inntrengerne. I 1802 klarte de å overmanne den russiske garnisonen i Fort Sankt Mikael (nær det nåværende Sitka), drepte de fleste russerne der og brente ned fortet. Et lignende angrep lyktes mot Yakutat i 1804.


== Referanser ==
Tlemcen

Tlemcen (تلمسان) er en by i det nordvestre Algerie med ca. 130 000 innbyggere. Navnet kommer fra det berbiske ordet tilmisane, «kilder».
Tlemcen ligger midt i en region som er kjent for sine olivenlunder og vingårder. Byen eksporterer lærprodukter, tepper og tekstiler via havnen Rashgun.
Tlemcen er et viktig sentrum for musikk og kunst. Dens tekstilkunst er en rik blanding av arabisk, berbisk og fransk kultur. Med sitt svale klima er Tlemcen en viktig algirsk turistby med en internasjonal flyplass.
I byen er det vakre gravmonumenter etter Sidi Bou Mediene og Houari Boumédiènne, Algeries andre president.
Gaten Rue de Tlemcen i det 20. arrondissement i Paris er oppkalt etter byen.
Immatrikulering

Immatrikulering betyr egentlig å innføre i en matrikkel, men uttrykket brukes først og fremst om det å skrive inn/ta opp studenter ved et universitet eller en høyskole. Gjennom immatrikuleringen blir de nye studentene «akademiske borgere». Immatrikuleringen forstås dermed tradisjonelt som en pregende begivenhet; man kan bare immatrikuleres ved samme universitet én gang, og man beholder statusen som immatrikulert/«akademisk borger» på livstid; vender man f.eks. tilbake til universitetet etter et opphold blir man ikke immatrikulert på nytt. I eldre tid hadde universitetene egen jurisdiksjon, slik som lover og domsmyndighet, og fungerte som en slags stat i staten, og immatrikuleringen spilte derfor en større rolle enn i moderne tid. Immatrikuleringen gir eller gav visse rettigheter i universitetssamfunnet, og historisk delvis i samfunnet som helhet.
Tradisjonelt var immatrikuleringen forbundet med en høytidelig immatrikuleringsseremoni, der studentene mottok sine akademiske borgerbrev og avla akademiske løfter ved håndslag med rektor eller en annen universitetsrepresentant. Tidligere ble studenterlue bruk for første gang ved immatrikuleringen og de nye studentene var kledd i sin fineste stas.  
I dag er immatrikuleringsseremoniene ikke lenger obligatoriske ved universiteter i mange land, og har som regel blitt erstattet av frivillige og mindre høytidelige seremonier. Kleskoden er mer uformell og studenterluer er ikke lenger i bruk.


== Kilder ==
(no) Immatrikulering i Store norske leksikon
Tlatelolco-traktaten

Tlatelolco-traktaten er en internasjonal avtale som forbyr testing, stasjonering, besittelse og fremstilling av kjernefysiske våpen i Karibia og Latin-Amerika. Traktaten ble undertegnet den 14. februar 1967 i Tlatelolco i Mexico og trådte i kraft den 25. april 1969. Den er den første avtalen som opprettet en atomvåpenfri sone i befolket område. 
Traktaten ble ratifisert av alle 33 stater i traktatsområdet. Cuba var det siste landet som ratifiserte traktaten, den 22. oktober 2002. Det finnes også to tilleggsavtaler: Den ene binder USA, Storbritannia og Nederland hva gjelder deres oversjøiske besittelser i traktatsområdet. Den andre tilleggsavtalen forbyr også Frankrike, Folkerepublikken Kina og Russland fra å omgå traktaten.
Den atomvåpenfrie sonen etablert gjennom traktaten overvåkes av OPANAL, Organisasjonen for forbud mot atomvåpen i Latin-Amerika.Det var for sin innsats med denne avtalen at Alfonso García Robles og Alva Myrdal mottok Nobels fredspris i 1982.


== Se også ==
Ikkespredningsavtalen
Traktaten om forbud mot kjernevåpen


== Referanser ==